Kvalifikation til VM i fodbold 1962

I alt 56 hold var tilmeldt kvalifikationen til VM i fodbold 1962. De spillede om deltagelse i VM-slutunden med 16 hold. Værtsnationen Chile og de forsvarende mestre, Brasilien, var automatisk kvalificerede, hvilket efterlod 14 ledige pladser at spille om.

Ligesom ved de tidligere kvalifikationsturneringer var reglerne meget komplicerede. Vinderne af de tre svageste kontinentale zoner, Nord- og Mellemamerika samt Caribien (CONCACAF), Afrika (CAF) og Asien (AFC), var ikke sikre på en plads ved slutrunden. De blev hver især nødt til at møde en hold fra enten Europa (UEFA) eller Sydamerika (CONMEBOL), i en såkaldt interkontinental play-off-kamp, hvor kun vinderen gik videre til slutrunden.

De 16 pladser ved VM i fodbold 1962 blev fordelt mellem de kontinentale zoner som følger:
 Europa (UEFA): 8 direkte pladser + 2 pladser i interkontinental play-off (mod hold fra CAF og AFC), som 30 hold (inkl. Israel og Etiopien) spillede om.
 Sydamerika (CONMEBOL): 5 direkte pladser + 1 plads i interkontinental play-off (mod et hold fra CONCACAF). 2 af de direkte pladser gik til de automatisk kvalificerede lande Chile og Brasilien, mens 7 hold spillede om de øvrige 3-4 pladser.
 Nord- og Mellemamerika og Caribien (CONCACAF): 1 plads i interkontineltal play-off (mod et hold fra CONMEBOL), som 8 hold spillede om.
 Afrika (CAF): 1 plads i interkontinental play-off (mod et hold fra UEFA), som 6 hold spillede om.
 Asien (AFC): 1 plads i interkontinental play-off (mod et hold fra UEFA), som 3 hold spillede om.

Europa 
De 30 hold blev inddelt i 10 grupper. Der var forskellige regler for grupperne:
 Gruppe 1, 2, 3, 4, 5, 6 og 8 bestod af 3 hold. Holdene mødtes både hjemme og ude, og gruppevinderne kvalificerede sig til slutrunden.
 Gruppe 7 bestod af 5 hold, der spillede en cup-turnering, hvor hvert opgør blev afgjort over to kampe (hjemme og ude). Vinderen kvalificerede sig til slutrunden.
 Gruppe 9 og 10 bestod af 2 hold. Holdene spillede to kampe mod hindenden (hjemme og ude), og vinderen gik videre til interkontinental play-off mod vinderne af henhondsvis CAF og AFC.

Sydamerika 
7 hold deltog i kvalifikationen. Efter lodtrækning gik Paraguay direkte til interkontineltal play-off mod vinderne fra CONCACAF. De øvrige 6 hold blev inddelt i 3 grupper á 2 hold, der mødtes ude og hjemme. Vinderne kvalificerede sig til slutrunden.

Nord- og Mellemamerika samt Caribien 

8 hold var tilmeldt i CONCACAF, men Canada trak sig inden kampene begyndte. De resterende 7 hold blev inddelt i 3 grupper, hvorfra vinderne gik videre til finalerunden. Vinderen af finalerunden gik videre til interkontinental play-off mod repræsentaten fra CONMEBOL.

Afrika 

De 6 tilmeldte hold fra CAF blev inddelt i 3 grupper á 2 hold, der mødtes ude og hjemme. De tre vindere gik videre til finalerunden, hvorfra vinderen kvalificerede sig til interkontinental play-off mod en repræsentant fra UEFA.

Asien 
De tre tilmeldte hold skulle spille mod hinanden ude og hjemme, og vinderen gik videre til interkontinental play-off mod en repræsentat fra UEFA. Indonesien trak sig imidlertid inden kampene.

Interkontinental play-off 

Vinderne af de tre opgør kvalificerede sig til VM-slutrunden.

Eksterne henvisninger 
 FIFA World Cup Officielt site – 1962 World Cup Qualification
 RSSSF – 1962 World Cup Qualification

VM i fodbold